Neil Taylor

Neil John Taylor (lahir 7 Februari 1989) merupakan seorang pemain bola sepak profesional dan jurulatih Wales.

Dia merupakan bekas pemain belia Manchester City sebelum memulakan karier bersama Wrexham pada tahun 2007 dan berpindah ke Swansea dengan yuran £150,000 pada tahun 2010.

Taylor membuat penampilan penuh antarabangsa pertamanya untuk Wales pada tahun 2010, dan sejak itu telah membuat lebih daripada 20 penampilan. Dia juga mewakili Great Britain ketika Sukan Olimpik 2012 di London.

Karier kelab

Wrexham
Taylor memulakan kariernya di Manchester City, tetapi meninggalkan kelab itu ketika berumur 15 tahun. Dia kemudiannya berpindah ke Wrexham ketika berumur 16 tahun dan bermain untuk pasukan belia kelab itu, sebelum menandatangani kontrak profesional pada bulan Julai 2007. Dia berjaya menembusi pasukan utama Wrexham ketika musim 2007–08 dimana dia membuat 27 penampilan dalam liga dan piala. Dia melanjutkan kontraknya pada bulan Mac 2008, mengekalkannya di Wrexham sehingga tahun 2010.

Swansea City

Pada akhir musim 2009–10, Taylor menyertai kelab Football League Championship, Swansea City secara perpindahan percuma. Bayaran sebanyak £150,000 ditambah 10% daripada keuntungan masa hadapan telah dipersetujui oleh kedua-dua kelab sebelum memasuki jawatankuasa tribunal pampasan pemain bola sepak profesional pada 30 September 2010. Dia membuat penampilan sulungnya untuk Swans masuk menggantikan Albert Serrán ketika kekalahan kepada Norwich City. Taylor bermain 15 perlawanan liga, sebelum mengalami kecederaan dan penggantungan. Dia terseliuh buku lalinya ketika menentang Reading pada 1 Januari 2011. Taylor kembali beraksi sebulan kemudian pada 19 Februari ketika menentang Doncaster Rovers. Pada minggu yang sama, dia dan kapten pasukan, Garry Monk menjadi bapa. Pada 12 Mei 2011, dalam perlawanan pertama peringkat separuh akhir play-off Championship menentang Nottingham Forest, Taylor dibuang padang selepas 53 saat kerana kekasarannya terhadap Lewis McGugan. Perlawanan itu berakhir dengan keputusan 0–0.

Persembahan cemerlangnya menarik minat Newcastle United yang membuat bidan £1j-tambahan untuknya pada musim panas itu, tetapi dia memberi komiten untuk Swansea dan melanjutkan kontraknya.  Keputusan itu kemudiannya berbaloi untuknya dan kelab selepas dia sekali lagi mempunyai musim yang cemerlang dan membantu Swans menduduki tempat ke-11 dalam musim Liga Perdana Inggeris pertama mereka.

Taylor patah buku lali ketika menentang Sunderland pada 1 September 2012 selepas terjatuh dan kemudiannya tidak beraksi sehingga musim berakhir. Pada 14 Disember 2012, Taylor menandatangani kontrak baru tiga tahun setengah bersama Swansea yang akan tamat pada tahun 2016.

Pada lewat bulan Februari, Taylor kembali menjalani latihan selepas enam bulan terkeluar akibat kecederaan. Tidak lama selepas dia kembali, Swansea City memenangi Piala Liga Inggeris selepas kemenangan 5–0 ke atas kelab League Two, Bradford City. Pada lewat bulan April, dia bermain 80 minit untuk pasukan Swansea City B21 sebagai sebahagian daripada proses pemulihan. Taylor membuat penampilan senior pertamanya sejak kembali daripada kecederaan masuk menggantikan Ben Davies ketika kekalahan 2–0 kepada Chelsea pada 28 April 2013. Selepas perlawanan itu, dia menyatakan kelegaannya untuk kembali ke pasukan utama.

Selepas Taylor kembali, pengurus Swansea, Michael Laudrup mengambarkan persaingan untuk posisi pertahanan kiri diantara Taylor dan Davies sebagai “masalah yang bagus untuk dihadapi oleh pengurus”. Susulan perpindahan Davies ke Tottenham Hotspur pada tahun 2014, Taylor kembali menjadi pemain pertahanan kiri pilihan utama untuk Swansea. Taylor menandatangani kontrak baru selama empat tahun pada bulan Jun 2015, mengekalkannya di kelab itu sehingga tahun 2019.

Karier antarabangsa

Wales
Pada asalnya boleh beraksi sama ada untuk Wales atau India, Taylor membuat penampilan sulungnya untuk Wales pada 23 Mei 2010 ketika menentang Croatia di Stadion Gradski vrt.  Dia bermain empat kali dalam perlawanan kelayakan Euro 2012.

Pada 9 September 2014, ketika perlawanan pertama Wales dalam pusingan kelayakan UEFA Euro 2016, dia memberi penalti kepada Andorra pada minit kelima, yang kemudiannya dijaringkan oleh Cristian Martínez, tetapi Wales berjaya bangkit untuk menang 2–1.

Great Britain
Stuart Pearce menamakan Taylor dalam skuad 18-pemain untuk Sukan Olimpik 2012 di London sebagai salah seorang daripada tiga pemain Swansea City. Dia bermain perlawanan pertamanya untuk Great Britain semasa perlawanan persahabatan menentang Brazil di Stadium Riverside. Dia kemudiannya beraksi dalam kesemua perlawanan di peringkat kumpulan dan membantu mereka layak ke peringkat kalah mati.

Kehidupan peribadi
Dilahirkan di Ruthin, Denbighshire, Taylor merupakan kacukan Wales-India. Ibunya berasal dari Kolkata, India.

Statistik karier
Kelab

+ Club statistics Kelab Musim Liga Piala FA Piala Liga Eropah Lain-lain Jumlah Divisyen Kmncln Gol Kmncln Gol Kmncln Gol Kmncln Gol Kmncln Gol Kmncln Gol Wrexham2007–08League Two2600010—002702008–09Conference Premier26220——6Dua penampilan dalam Conference League Cup, empat dalam FA Trophy03422009–10Conference Premier23120——1Penampilan dalam FA Trophy0261 Jumlah 75  3  4  0  1  0 —  7  0  87  3 Swansea City2010–11Championship2900020—1Penampilan dalam play-off Championship03202011–12Liga Perdana Inggeris3601010——3802012–13Liga Perdana Inggeris600000——602013–14Liga Perdana Inggeris10030106Penampilan dalam Liga Europa UEFA0—2002014–15Liga Perdana Inggeris3400020——360 Jumlah 115  0  4  0  6  0  6  0  1  0  132  0 Jumlah 190 3 8 0 7 0 6 0 8 0 219 3

Antarabangsa

+ Statistik antarabangsa Pasukan kebangsaan  Tahun  Kmncln  GolWales201010201170201220201340201460201520Jumlah220

Rujukan

Pautan luar

Category:Kelahiran 1989
Category:Orang hidup
Category:Orang dari Ruthin
Category:Orang Wales berketurunan India
Category:Pemain bola sepak Wales
Category:Pemain pertahanan (bola sepak)
Category:Pemain Wrexham F.C.
Category:Pemain Swansea City A.F.C.
Category:Pemain Liga Perdana Inggeris
Category:Pemain Liga Bola Sepak Inggeris
Category:Pemain Liga Kebangsaan (bola sepak Inggeris)
Category:Pemain bola sepak Olimpik Great Britain
Category:Pemain bola sepak di Sukan Olimpik 2012